钦定古今图书集成/明伦汇编/氏族典/第405卷 > 《廖用贤尚友录》 > 吕范
## 钦定古今图书集成/明伦汇编/氏族典/第405卷 > 《廖用贤尚友录》 > 吕范

按《吴志吕范传》：“范字子衡，汝南细阳人也。避乱寿春，
孙策见而异之，范遂自委，策亦亲戚待之，每与升堂
饮宴于太妃前。后领宛陵令，讨破丹阳贼。还吴，迁都
督。策薨，权复征江夏，范与张昭留守。后迁平南将军，
拜建威将军，封宛陵侯，改封南昌侯，拜扬州牧。性奢
靡，然勤事奉法，故权悦其忠，不怪其侈。黄武七年，迁”
大司马，卒。长子先卒，次子据嗣。